CELEX: 32005R1679
Language: bg
Date: 2005-10-06 00:00:00
Title: Регламент (EO) № 1679/2005 на Cъвета от 6 октомври 2005 година за изменение на Регламент (ЕИО) № 2075/92 относно общата организация на пазара на суров тютюн

Важна правна забележка

|

32005R1679

Официален вестник n° L 271 , 15/10/2005 стр. 0001 - 0002

		20051006Регламент (EO) № 1679/2005 на Cъветаот 6 октомври 2005 годиназа изменение на Регламент (ЕИО) № 2075/92 относно общата организация на пазара на суров тютюнСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията,като взе предвид становището на Европейския парламент [1],като взе предвид становището на Европейския икономически и социален комитет [2],като има предвид, че:(1) Дялове I и II от Регламент (ЕИО) № 2075/92 [3] установяват система за премиране, както и система за ограничаване на производството на тютюн.(2) Член 152 от Регламент (ЕО) № 1782/2003 [4], с който са установени общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, предвижда заличаване на дялове I и II от Регламент (ЕИО) № 2075/92, считано от 1 януари 2005 г., но посочва, че те ще продължат да се прилагат по отношение на реколта 2005. Действието на схемите за премиране и схемите за ограничаване на производството, предвидени в Регламент (ЕИО) № 2075/92, изтича, считано от края на реколта 2005.(3) В резултат на това редица членове от Регламент (ЕИО) № 2075/92 остаряват и следва да бъдат заличени от съображения за правна яснота и прозрачност.(4) Следователно е необходимо Регламент (ЕИО) № 2075/92 да бъде изменен съобразно това,ПРИЕ НАСТОЯЩИЯ РЕГЛАМЕНТ:Член 1Регламент (ЕИО) № 2075/92 се изменя, както следва:1. Член 1 се заменя със следното:"Член 1Общата организация на пазара на суров тютюн обхваща суров или необработен тютюн и отпадъци от тютюн, които се включват в код по КН 2401."2. Членове 2, 12, 19, 25, 26 и 27 и приложението се заличават.3. Член 13, параграф 2, буква б) се заменя със следното:"б) специфични мерки за подпомагане на тютюнопроизводителите да се пренасочат към други култури или други стопански дейности, които създават работни места и проучвания на възможностите пред тютюнопроизводителите да осъществяват такива дейности,"4. Член 14 се заличава.5. Член 14a се заменя със следното:"Член 14aСледва да се приемат подробни правила за прилагането на член 13 в съответствие с процедурата, посочена в член 23."6. Член 17 се заменя със следното:"Член 171. Държавите-членки вземат всички необходими мерки, за да осигурят и потвърдят съответствието с разпоредбите на Общността относно суровия тютюн.2. Приемат се подробни правила за прилагането на настоящия дял, в съответствие с процедурата, посочена в член 23."Член 2Настоящият регламент влиза в сила на седмия ден след публикуването му в Официален вестник на Европейския съюз.Член 1, параграфи 1, 2 и 6 се прилагат от 1 януари 2006 г.Въпреки това, разпоредбите, необходими за управлението и контрола на системата за премиране, продължават да се прилагат по отношение на реколта 2005.Настоящият регламент е задължителен в своята цялост и се прилага пряко във всички държави-членки.Съставено в Люксембург на 6 октомври 2005 година.За СъветаПредседателA. Darling[1] Становище от 6 септември 2005 г. (все още непубликувано в Официален вестник).[2] Становище от 28 септември 2005 г. (все още непубликувано в Официален вестник).[3] ОВ L 215, 30.7.1992 г., стр. 70. Регламент, последно изменен с Регламент (ЕО) № 2319/2003 (ОВ L 345, 31.12.2003 г., стр. 17).[4] ОВ L 270, 21.10.2003 г., стр. 1. Регламент, последно изменен с Регламент (ЕО) № 118/2005 на Комисията (ОВ L 24, 27.1.2005 г., стр. 15).--------------------------------------------------